Datasets:

Kotek37
/

KadimTurkce

text stringlengths 3 511
İşbu izn-i sefîne ve te’mîn ber mu’tâd yazılmışdır
Dergâh-ı mu‘allâ’m kapıcı başılarından İstanbul gümrüğü emîni es-Seyyid Ahmed dâme
mecdühûya ve Boğazhisarları nâ’ibleri zîde ilmuhum ve dizdârân ve gümrük emînleri zîde kadruhuma hüküm ki;
Rusya Devleti’nin Der aliyye’mde mukîm fevk el-‘âde murahhas Orta elçisi Baron de İstrogonof hutimet ‘avâkıbühû bi’l-hayr südde-i sa‘âdetime mühürlü ‘arz-ı hâl gönderub
üzere bu def‘a elçi-i mûmâ ileyh tarafından takdîm olunan ma‘mûlün bih defter mantukunca
on sekiz ‘aded esb ile mahmûl râkib olduğu bir kıt‘a Rusya tüccâr sefînesiyle Rusya memleketine tâbi‘ Bahr-i Siyâh iskelelerinden Der aliyye’me vurûd ve hamûle-i merkûmeyi
ber mûceb-i şurût-ı mu‘âhede doğru Bahr-i Sefîd’de kâ’in Devlet-i ‘Aliyye’me tâbi‘ Memâlik-i Mahrûse’me nakliçün
Ak deniz tarafına ‘azîmet murâd eylediğin inhâ ve şurût-ı mu‘âhede muktezâsınca
sefîne-i mezbûrenin hamûle-i mezkûresiyle mürûruna mümâna‘at olunmamak bâbında emr-i şerîfim sudûrunu istid‘â idüb defter-i mezkûr Dîvân-ı Hümâyûn’um kaleminde
hıfz ve ibkâ olunmağla ‘ahîdnâme-i hümâyûn şürûtu mûcebince ‘amel olunmak fermânım olmağın imdi sen ki İstanbul gümrüğü emîni mûmâ ileyhsin
kapudân-ı mersûmun hamûle-i mezkûre ile mahmûl râkib olduğu sefîne-i merkûmenin imrârına mübâderet eyleyesin
ve siz ki mevlânâ ve sâ’ir mûmâ ileyhümâsız
kapudân-ı mersûm ol mikdâr hamûle ile mahmûl râkib olduğu bir kıt‘a Rusya tüccâr sefînesiyle Boğazhisarları’na vurûdunda yedine i‘tâ olunan işbu izn-i sefîne emr-i şerîfeme ba‘d en-nazar
mâdâm ki ber mûceb-i şurût-ı mu‘âhede üç yüz akçe selâmet resmini tamâmen edâ eyleye
ve sefîne-i merkûme derûnunda ve mellâhları arasında
Devlet-i Aliyyem re‘âyâsı olduğuna şübhe ârız olur ise yoklanub
derûnunda Devlet-i Aliyye’m re‘âyâsı bulunmaya mugâyir-i şurût-ı uhûd tevkîf ve te‘hîrden ve hamûlesi yoklanmakdan ve ol tarafında hamûlesinden bir mikdârını rızâsıyla taşra çıkarub bey‘ ider ise
fakat ihrâc eylediği mikdârın yüzde üç hesâbı üzere îcâb iden resm-i gümrüğü alınur
ziyâde gümrük ve ziyâde selâmet akçesi ve sâ’ir vergi mutâlebesiyle te‘addî ve rencîde olunmakdan
mücânebet ve dostâne mu‘âmele ibrâzıyla imrârına mübâderet olunmak bâbında
Konsolos Vekaleti Âhare verilmişdir.
Bu defa Sinop kadısına hüküm ki;
Rusya Devletinin Dersaadetimde mukîm fevkal-ade murahhas Orta elçisi Baron de İstrogonof hutimet avakibuhû bil-hayr südde-i saadetime takdîm eylediği memhûr takrîrinde Rusya Devleti tarafından lazım görülecek amme-i mevakide konsoloslar ve konsolos vekîllerinin tayînine Devlet-i Aliyyemiz canibinden ruhsat verilub
dost olan sair düvelin konsolosları itibar olunduğu gibi mersûmler dahi muteber tutulalar deyü
Rusya Devleti tarafına ita olunan ahidname-i hümayûnda münderic olduğunda binaen Bahr-i Siyahda kain Sinop ve ana tabi iskelelere amed-i şüd iden Rusya tüccar ve kapudan ve sair ademlerinin vukû bulan umûr ve husûslarını ruyet eylemek üzere bundan mukaddem konsolos vekîli olan Rusya beğzadelerinden Mark Kolen nam beğzade bu defa azl olunub
yerine asıl konsolos gelinceye değin Pol Civanni nam Rusyalu konsolos vekîli nasb u tayîn olduğundan bahisle ahidname-i hümayûn şurûtu mûcebince Sinop ve ana tabi iskelelere iyab ü zehab iden Rusya sefaini ve tüccar ve ademlerinin umûrlarını ruyet idüb
konsolosluk vekaleti umûruna hilaf-ı şurût-ı ahidname-i hümayûn müdahale olunmayub
himayet ü sıyanet olunmak babında emr-i şerîfim sudûrunu istida etmekle bu makûle nasbolunan konsolos vekîlleri sahîh kendü cinslerinden olmak konsolosluk ve vekalet içün verilen berevat-ı alî ve evamir-i şerîfimde meşrût olmağla
ber-mûceb-i ahidname-i hümayûn konsolos vekîli nasbolunmak fermanım olmağın imdi sen ki mevlana mûma-ileyhsin
Sinop ve ana tabi iskelelere asıl konsolos nasb oluncaya değin ol tarafa mürûr u ubûr iden Rusya sefaini ve tüccar ve ademlerinin vukû olan
umûr ve husûslarını kendü cinslerinden olmak üzere konsolos vekîli nasbolunan mersûm Pol Civanni nam müstemen ruyet ve konsolosluk resmini olageldiği üzere ahz idüb
mugayir-i emr-i alî vekaleti umûruna dahl ve taarruz olunmayub himayet ü sıyanet olunmak babında;
Drama nâzırı ( boş ) zîde mecduhûya hüküm ki
Müddet-i vâfireden beru Gelemerye ve Bezirgân nâhiyelerinde on beş yigirmi nefer eşkıyâ ile geşt u güzâr ve katl-i nufûs misillu harekâta ictisâr iden Eminler nâm iki nefer sergerde-i eşkıyânın tertîb-i cezalarına her ne kadar ikdâm olunmuş ise mümkin olamadığı
ve bundan mukaddemce dahi eşkıyâ-i merkûme Horbac karyesine nuzûl eyledikleri Selanik Mutesellimi lede᾽l-istimâ᾽ ile derhal nevâhî serdarını bir tarafdan ve bölükbaşılarını külliyetlü neferât ile bir tarafdan tayin olunıb
karye-i mezbûre vusûllerinde ᾽eşkıyâ-i merkûma firâr ve Katrin cânibine ᾽azîmet ve Katrinli Halil zîde kadruhûya tahassun itmiş oldukları ᾽
inhâ olundukda merkûmân muzırr-ı ᾽ibâd ve sâ᾽î bi᾽l-fesâd oldukları tahkîk olunduğu sûretde te᾽mîn-i bilâd ve irâha-i ᾽ibâd zımnında
᾽alâ- eyyi hâl ᾽ahz ve hakklarında lâzım gelen cezâ-i meşrû᾽alarını icrâ eylemsiçün Katrinli Halil᾽e hitâben ᾽emr-i şerîfim sâdır olmuşidi
᾽el-hâletu hâzihî eşkıyâ-i merkûme Katrin᾽den ᾽avdet ve Pravişte ve havâlisinde serseri geşt u güzâr ve fukarâ ve zu᾽afâ ve ebnâ-i sebîle îsâl-i rahne ve hasâr üzre olduğu beyânıyla
mukaddemâ sâdır olan ᾽emr-i munifim mûcibince ᾽amel olunmak bâbında
᾽emr-i şerîfim sudûrunu bi᾽t-takrir istid᾽â olunmağla
sen ki Drama nâzırı mûmâ ileyhsin mukaddemâ sâdır olan ᾽emr-i şerîfim mûcibince ᾽amel olunmak fermânım olmağın
imdi sen ki mûmâ-᾽ileyhsin bu makûle muzırr-ı ᾽ibâd ve sâ᾽-i bi᾽l-fesâd olanların ᾽alâ-eyyi hâl ᾽ahz ve hakklarında lâzım gelen mucâzât-ı meşru᾽anınn icrâsıyla te᾽mîn-i bilâd ve asayiş-i ᾽ibâd ᾽emrine ikdâm ve dikkat- i tâmm
şlşl
ve hilâf-ı fermân hâlet ve hareket vukû᾽undan beğâyet tahâşî ve mubâ᾽adet eylemen bâbında
Fî evâsıt-ı C sene (1)208
Akhisar Geyve kazâsı nâibine
ve makūle-i beyânın muhâlifi zâbitân-ı me’mûran olan ol tarafda olan İznikli Hayr eldin Paşazâde Osman Bey zâde mecduhûya
ve kazâ-i mezbûrun zâbitân ve ashâb-ı nüfûz ve iş erlerine ki
Makūle-i mezbûr-ı beyân Mehmedin avânesinden mukaddemâ tertîb-i cezâları zımnında haklarında evâmir sâdır olup
vâcib elizâle eşkıyâdan oldukları ihbâr olunan kazâ-i mezbûre tâbi‘ Terse karyesi sâkinlerinden Hacı Ömer oğlu Hüseyin
ve refîki Kara Mevzan nâm şakileri öteden berü muzırr-ı ibâd ve sa‘y bilfesâd olduklarından fazla
el-hâletü hâzihî karye-yi mezkûrede tahassun birle fukarâ-yı ra‘iyyet gûnâ gûn zulm ve taaddiyata ibtidâr leffen oldukları bu def‘a tahkīk olunmakdan nâşî
mezbûr gerek tertîb-i cezâlarıyla mezâlim ve taaddîlerinin fukarâ-yı ra‘iyyet üzerinden def‘ ve ref‘i lâzım gelmeğin
sen ki mübâşir-i mûmâ ileyhsin merkum Hacı Ömer oğlu Hüseyin ve Kara Mevzan nâm şakileri
ele getürüb bir an akdem cezâlarını tertîb ve ser-i maktû‘larını der aliyyeme irsâl ve tesyîle dâmen-i dermeyân gayret eylemen içün
rikâb-ı hümâyûnumdan mahfîyyen işbu emr-i şerîfim isdâr ve memhûren ile irsâl olunmuşdur.
İmdi zikr olunan şakīlerin ber vech-i suhûlet ele getürülüb
fukarâ-yı ra’iyyete hasar ve ziyânı mûceb eyleyecek sûretle alâ eyyi vechin tertîb-i cezâları husûsu
matlûb-ı mülükânem olduğuna binâen ol bâbda mahsûs hatt-ı hümâyûn mehât makrûnum celâdet rîz-i sudûr olmuş olduğu ma‘lûmun olduk da
ber vech-i meşrûh amel ve harekete ihtimâm ve dikkat ve şakiyân-ı merkūmânın serî‘ân tertîb-i cezâlarıyla fukarâ-yı ra’iyyet üzerlerinden def‘-i mezâlimlerine mübâderet eyleyesin
ve siz ki mevlânâ ve zâbitân ve sâir mûmâ ileyhimsiz mazmûn emr-i şerîfim sizin dahi ma‘lûmunuz olarak
ber vech-i muharrer irade-i kata-i mülukanemin tenfiz ve icrası hususuna
mübâşir-i mûmâileyh muâvenet ve bilittifâk itmâm-ı maslahata teşmîr-i sâad ikdâm ve gayret ve hilâfına hareket vukuundan
ve bu vesîle ile mugāyir-i emr-i rızâ fukarâ-yı ra’iyyete olan zarâr ve hasardan ğâyet elgâye tahâşî ve mücânebet eylemeniz bâbında
Hüküm 90
Dergâh-ı muallâm kapıcı başılarından olub İsmail Kal’ası binâsına Me’mûran Dürr-i Aliyyemden azimet üzere olan Mir Seyyid Numan dâme mecdühûye ve Yanbolu Kâdısına hüküm ki
Bundan akdem Yanbolu kazâsının dürr-i aliyyeme vârid olan tevzi defterinde kazâ-i mezbûrun mesârifât-ı müteferrikaları zerre iʽtibârdan baʽîd olduğuna binâen defter-i mezbûr mûcebince olan mesâriflerden tanzîm ve tenzîl kabul eder maddeleri olmadığın
Rum ili kazâlarından mütevârid defâtir tanzîmine memur hâlen süvâri mukâbelecisi Mir Seyyid Mustafa zîde mecdühû bir kıta takrîriyle eğerçi ifâde ve inhâ etmiştir
lâkin bu defa kazâ-i mezbûr aʽyanı vesâir umûr-ı beldeye müdâhelesi olan kimesnelerin tamʽı hâmme tayîn ve irtikaplarından nâşi defter-i mezkûrda münderic mebâliğ-i maʽlûmeden başka tevzileri olub
bil-ittifak ketm ve ihfâ ve ol vechile emvâl-i fukarâyı ekl ve bel’a ictirâ-i birle hılâf-ı emr ve rızâ harekât nâ bercâya tasaddi eyledikelerin erbâb-ı vukuf ihbâr etmekle husûsı mezbûrun tashîh ve tahkîki lâzıme-i hâlden olduğuna mebnî tahkîk-i madde zımnında
bir kıta emr-i âli ısdârıyla mahsûs mübâşir taʽyin ve irsâlinden lâ büd ise dahi beher hâl taraf-ı vilâyetten hizmet-i mübâşiriyye verilmek iktizâ etmekden naşi
rahmen lil-fukarâ mahsus mübaşir taʽyin olunmayub
sen ki Kapıcı başı mûmâ ileyhsin
kazâ-i mezbûra rastın olmak ve erbâb-ı hakkâniyetten olman hasebiyle
kazâ-i mezbûrdan hîn-i mürûrunda mâdde-i mezbûreyi tashîh ve tahkîk ve muktezâsını alâ vech el-izah tahrîr ve ifâde eylemen hususu defâtir nâzırı mûma ileyh
bir kıta takririyle inhâ etmekle vech-i meşrûh üzere amel olunmak fermânım olmağin
imdi husus mezbûrun marifetinle gereği gibi tashîh ve tahkîkine dikkatin matlûb idiği
maʽlûmun oldukda ber minvâl-i muharrer ayân ve sâirlerin umûr-i belediyyeye müdâhelelerinden başka tevzîatları muvâfık-ı nefs el-emr midir değil midir
sırran ve alenen suâl ve gereği gibi tashîh ve tahkîk-ı birle iktizâsını alâ vech el-izah der-i aliyyeme tahrîr ve
ifâdeye mübâderet ve tahrîr keyfiyetinde kusurdan mücânebet
ve sen ki Mevlânâ-yı mûmâ ileyhsin
sen dahi mazmûn-ı emr-i şerifim üzere mûmâ ileyh ile tashîh ve tahkîk-ı maddeye dikkat
Dergâh-ı mu’allâm kapucu başılarından Kastamonu sancağı mütesellimi El-hac Ali dâme mecdühûya hüküm ki
Bu defa liva-i mezkûr kazâ’larının der âliyeme tevârüd iden salyâne masârifi defterinde muharrer mevâddeden senki mütesellimi mûmâ ileyhsin ma’rifetinle Sinobda inşâ olunan şolopeleri tersâne-i âmireme isticlâba bâ emr-i âlî ta’yin olunan Ahmed Çavuş ve etbâ’na beş yüz elli
ve inşâ’ olunan kalyon-u hümâyûn içün sevâhil kazâ’ları iskelelerinden bâ emr-i âlî marangoz sevkine memur tersâneli Mahmud Çavuş ve etbâna üç yüz
ve kalyon-u hümâyûn malzemesi emriyle vürûd iden serdâr Hacı Aliye üç yüz elli guruş mestûr ve münderiç olmağla
mevâdde-i selase-i mezkûre hâlâ tersâne-i âmirem emîni Osman dâme mecdühûdan isti’lâm olundukda sâlifü elzikr şolopeler âhar mahalde
inşâ olunan şolopeler misüllü masârif cânib-i mîrîden tarafınla virilecek olduğundan salifü elbeyân beş yüz elli guruşun fukarâ’dan tahsîli
hilâf-ı rızâ olmağla masârif defterinden külliyen tenzîli iktizâ’ ideceği merkûm tersâneli Mahmud Çavuşun gönderilmesi dahî
memur-u inşâsı olduğun kalyon-u hümâyûnların hizmetinde istihdâm olunmak üzere sevahil kazâ’larından marangoz sevki içün iktizâ’ iden hizmet mübâşiriyyesi tarafına virilmek şartıyla hâlâ kapudan-ı derya vezîrim Hüseyin Paşa iclâlühû tarafından bâ tahrîrât matlûbuna mebnî ta’yin olunmuş olduğu
ve kalyon-u hümâyûn hizmetine memur olanlara virilen hizmet mîrî ile rü’yet-i muhâsebede sâbıkı misüllü mahsûb olunageldiği zahir olmağla meblağ-ı mezkûr üç yüz guruş dahî fukara’ya tahmil olunmayub defter-i mezkûreden tenzîli iktizâ’ eylediğini emîn mûmâ ileyh i’lâm
ve tirdâr-ı mezkûr Hacı Aliyi dahî hâlâ defter emîni olub Anadolu kazâ’larından mütevârid tevzi’ât defâtiri tenkîhine memur Mustafa Rüstem dâme mecdühû celb ve istintâk eyledikde kalyon malzemesi içün asla memuriyeti olmadığı
ve mâdde-i âhara memur olduğunu mahallinden olub elyevm yedinde mevcûd olan i’lâmı irâe ile takrîrini isbât eylediğinden mâ’adâ işbu i’lâm nâtık olduğu üzere mâdde-i memuriyetim içün bana virilen hizmet kırk ve hizmetkarıma virilen yigirmi cem’an altmış guruşdur deyu sahîhe-i beyân ve ifâde itmiş olduğu
ve bu mâdde içün yazılan akçe dahî fukarâ’dan tahsîl olunmak iktizâ’ itmediği zâhir ve âşikâr iken mevâdde-i selase-i mezkûre içün defter-i
salyâneye idhâl olunan cem’an bin iki yüz guruş bu ana kadar fukarâ’dan çıkmış bir akçe
olmağla istirdâd birle birer birer ashâb-ı yedlerine teslim olunarak îfâ’-yı hukûku haiz imkânda olmayacağı
ve mugâyir rızâ fukarâ’dan tahsîl olunan işbu bin iki yüz guruş inşâ eylediğin kalyon-u hümâyûn masârifinin hisâbı rü’yetinde tamamen hisâbına mahsûb olmak üzere tarafına baş muhâsebede zimmet kayd olunmak fukarâya istirdâdından aylık ve ol vecihle bile almada ircâyı hakkâniyet ve nasfet evfak idüğü
ve ba’de ezin bu makûle mugâyir rızâ-yı âlî fukarâ’ya tarh ve tahmîl olunan akçeler leda eltaharrî zâhir olduğu anda cümlesi tarafından tahsîl olunduktan sonra lâzım gelen mu’âhezenin dahî vukû’ muhakkak olduğu ve mebâliği merkûmun zimmet kayd olduğu beyânıyla sana
hitâben emr-i şerîfim isdâr ve baş muhâsebeye ilm ü haberi i’tâ’sını defter emîni mûmâ ileyh i’lâm itmekle vech-i meşrûh üzere amel ve hareket olunmak fermânım olmağın

End of preview. Expand in Data Studio

README.md exists but content is empty.

Downloads last month: 21

Size of downloaded dataset files:

384 kB

Size of the auto-converted Parquet files:

228 kB

Number of rows:

2,984